open-index/open-wikipedia-markdown huggingface dataset:
தைத்தியர்கள்

**தைத்தியர்கள்** (Daityas)  (சமஸ்கிருதம்: दैत्य) இந்து சமயத்தில், அரசுரர்களில் ஒரு பிரிவினரான தானவர்களைப் போன்றவர்கள் என புராணங்களில் கூறப்பட்டுள்ளது.
பிரஜாபதியான  காசிபர் - திதி இணையருக்கு பிறந்த இன மக்களில் தைத்தியர்களும் ஒருவகையினர். தைத்திய இன அசுரர்கள் தேவர்களின் பங்காளிகள் மற்றும் பகையாளிகளும் ஆவார்.
தேவர்களை அழித்து தங்கள் ஆட்சியை தேவலோகத்திலும் நிறுவ, கடும் தவம் நோற்று பிரம்மனிடமிருந்து பெரும் வலிமையும், மாயா சக்திகளையும், பயங்கரமான ஆயுதங்களையும் பெற்றவர்கள். 
 
தைத்திரியப் பெண்கள் மிகப்பெரிய  அளவில் நகைகளை அணிந்திருப்பர். மனுதரும சாத்திரம் 12ஆம் அத்தியாயம், பகுதி 48இல், தைத்தியர்களில் பலர் நற்குணத்தைப் பெற்றிருந்தாலும், தேவர்களுக்கு அடுத்த நிலையில் வகைப்படுத்துகிறது.

## புகழ் பெற்ற தைத்தியர்கள்
**முதல் தலைமுறை**

*இரணியகசிபு காசிபர் - திதியின் மூத்த மகன் 
*இரணியாட்சன் காசிபர் - திதியின் இரண்டாம் மகன்
*ஹோலிகா அல்லது சின்ஹிகா - காசிபர் - திதி இணையரின் மகள்

**இரண்டாம் தலைமுறை**
*பிரகலாதன்  - இரணியகசிபின் மகன் 
*அனுக்ராதான் - இரணியகசிபின் மகன்
*ஹரதன் - இரணியகசிபின் மகன்
*சம்ஹிலாதன் -இரணியகசிபின் மகன்

**மூன்றாம் தலைமுறை**
* விரோசனன் - பிரகலாதனின் மகன்; பலிச்சக்கரவர்த்தியின் தந்தை 
* தேவாம்பா  - பலியின் தாய்

 **நான்காம் தலைமுறை**
* மகாபலி சக்கரவர்த்தி

**ஐந்தாம் தலைமுறை**
*பானாசூரன், பலியின் மகன் 
 
## இதனையும் காண்க
* தேவர்கள்
* அசுரர் 
* தானவர்கள்
* நாகர்கள்
* கருடர்கள்
* கிண்ணரர்கள்
* கிம்புருசர்கள்
* வித்தியாதரர்கள்
* பிசாசர்கள்
* யட்சர்கள்
* யட்சினிகள்

## மேற்கோள்கள்


* Dictionary of Hindu Lore and Legend'' () by Anna Dallapiccola

பகுப்பு:இந்து தொன்மவியல் மாந்தர்
பகுப்பு:தைத்தியர்கள்
பகுப்பு:இந்து தொன்மவியல் கணங்கள்
நல்லதங்காள் அணை

**நல்லதங்காள் அணை** (*Nallathangal Dam*) என்பது இந்தியாவின், தமிழ்நாட்டின், திருப்பூர் மாவட்டத்தில் உள்ள தாராபுரத்திற்கு அருகில் அமைந்துள்ள ஓர் அணையாகும்.

## கட்டுமானம்
இந்த அணை 2007 ஆம் ஆண்டு தாராபுரம் வட்டம்,  பகவான் கோயில் அருகில் உள்ள நல்லதங்காள் ஓடையில் கட்டப்பட்டது. இந்த அணை தாராபுரம் நகரில் இருந்து 10 கி.மீ. தொலைவில் உள்ளது.

## மேற்கோள்கள்

பகுப்பு:திருப்பூர் மாவட்டத்திலுள்ள அணைகள்
டோடெக்கேனால்

**டோடெக்கேனால்** *(Dodecanal )* என்பது C12H24O  என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். இலாரால்டிகைடு அல்லது டோடெக்கைல் ஆல்டிகைடு என்ற பெயர்களாலும் இச்சேர்மம் அறியப்படுகிறது. பல வாசனைத் திரவியங்களில் பகுதிப்பொருளாக டோடெக்கேனால் காணப்படுகிறது. இயற்கையில் சிட்ரசு வகை எண்ணெய்களில் டோடெக்கேனால் கிடைக்கிறது. ஆனால் வர்த்தகப் பயன்பாடுகளுக்கான மாதிரிகள் டோடெக்கேனால் சேர்மத்தை ஐதரசன் நீக்கவினைக்கு  உட்படுத்தி தயாரிக்கிறார்கள்.

## மேற்கோள்கள்

பகுப்பு:ஆல்டிகைடுகள்
பகுப்பு:கொழுப்பு ஆல்டிகைடுகள்
ஆடிப் பௌர்ணமி

**ஆடி பௌர்ணமி பூசை** என்பது ஆடி மாதத்தில் வரும் பௌர்ணமி நாளில் இந்து சமய கோயில்களில் கடவுள்களுக்கு  நடத்தப்படும் பூசையாகும். இந்த நாளில் பால்திரட்டும், கருப்பு பட்டாடையும், கருஊமத்தைப்பூவால் ஆன மலையையும் உபயோகின்றனர். மூங்கில் அரிசி பாயசமும் படைக்கும் பொருளாக உள்ளது.

இந்து சமயக் கோயில்களில் திரட்டுப்பால் அபிசேகமும், நாரத்தம் பழ சாதம் நிவேதிதமும் செய்யப்படுகின்றன. இந்தநாளில் யாகம் அமைக்க சோடச வடிவத்திலான யாகக்குண்டத்தினை அமைக்கின்றனர்.
* இந்நாளில் உத்திராட நட்சத்திரம் கூடிவருமாம். இதனால் விநாயகருக்கு சிறப்பான நாளாக கூறப்படுகிறது. 
* இந்த பௌணர்மி பூசை திருச்சிராப்பள்ளி மாவட்டம் உச்சிப்பிள்ளையார் கோயிலில் சிறப்பாக செய்யப்படுகிறது.

## ஆதாரங்கள்


பகுப்பு:இந்து சமய விழாக்கள்
கெக்லர் அண்ட் கோக் எம்ஜி4

**எம்ஜி** (*MG4*) பட்டியூடாக 5.56 மிமீ இரவை ஏற்றப்படும் இலகு இயந்திரத் துப்பாக்கி ஆகும் இதனை ஜெர்மனி நிறுவனமான கெக்லர் அண்ட் கோக் வடிவமைத்தது. 1990 களின் பிற்பகுதியில் தயாரிக்கப்பட்ட இவை 2001 இல் வெளியாகியது. இது இலகுவாகவும் பயன்படுத்துபவருக்கு பாதுகாப்பாகவும் பலவித இரவைகளை பயன்படுத்தக்கூடியவாறும் வடிவமைக்கப்பட்டுள்ளது. இது முன்பு **எம்ஜி43** என அறியப்பட்டது.

## பாவனையாளர்கள்

*
*
*
*
*
*

## இவற்றையும் பார்க்க
*எப்என் மினிமி

## உசாத்துணை

## வெளி இணைப்புகள்

*Heckler & Koch—official page 
*HKPRO
*Modern Firearms 

பகுப்பு:இலகு இயந்திரத் துப்பாக்கிகள்
நாகதஷ்ட விரதம்

**நாகதஷ்ட விரதம்** என்பது ஒரு வருடத்திற்கு நாகபஞ்சமி விரத்தினை கடைபிடிப்பதாகும். 

நாகதஷ்ட விரதத்திற்கு ஏதேனும் ஒரு கருட பஞ்சமி நாளில் விரதத்தினை தொடங்குகிறார்கள். அதன் பின்பு ஒரு நாகாப்பஞ்சமியில் தொடங்கி ஒரு வருடத்திற்கு வருகின்ற அனைத்து நாகபஞ்சமிகளிலும் பூசை செய்ய வேண்டும். இந்த காலத்தில் 13 பஞ்சமிகள் வருகின்றது.

## பஞ்சமி திதி
பஞ்சமி என்றால் திதியின் ஐந்தாம் நாள் திதியாகும். இந்த பஞ்சமி திதியை பூரண திதி என்கின்றனர். இந்த திதியன்று சப்த கன்னியரில் வராகியம்மனை வழிபடுபவர்களும் உள்ளனர். 

நாக வழிபாட்டில் உள்ளவர்கள் பஞ்சமி திதியை நாக ராஜனுக்கு உகந்த நாளாக கருதுகின்றனர். ஒவ்வொரு மாதமும் வளர்பிறையில் வருகின்ற பஞ்சமி திதியை ஒரு கண்ணுள்ள திதி என்று கூறும் வழக்கமுள்ளது.

## ஆதாரங்கள்


பகுப்பு:இந்துக்களின் பாம்பு வழிபாடுகள்
பெரும்பள்ளம் அணை

**பெரும்பள்ளம் அணை (Perumpallam Dam)**  என்பது தமிழ்நாட்டின் ஈரோடு மாவட்டம், சத்தியமங்கலத்திற்கு அருகே உள்ள ஒரு அணையாகும். இந்த அணைக்கு கடம்பூர் மலை மற்றும் பவானி ஆற்றில் இருந்து மழைநீர் வந்துசேர்கிறது. 1984 ஆம் ஆண்டு ரூ.6.35 கோடி செலவில் அணைகட்டும் பணி தொடங்கப்பட்டு 1989ல் கட்டி முடிக்கப்பட்டு,
1992 ஆம் ஆண்டு பயன்பாட்டுக்கு வந்தது. இது சுமார் 2 கி.மீ. நீளமும், 40 மீட்டர் உயரம் கொண்டதாகவும், 65,29 ஹெக்டேர் பரப்பளவு கொண்டதாகவும் உள்ளது.

## மேற்கோள்கள்

பகுப்பு:ஈரோடு மாவட்டத்திலுள்ள அணைகள்
திக்தேவதா விரதம்

ஆஷாட மாதம் (ஆடி மாதம்) வளர்பிறை தசமி நாள் **திக்தேவதா விரதம்** இருக்கும் நாளாகும்.  திக்தேவதா எனும் சொல் எண்திசை தேவர்களைக் குறிக்கும். எட்டு திசை தேவர்களை இந்நாளில் வணங்கி விரதமிருக்க வேண்டும். இந்த எட்டு திசை தேவர்களின் தலைவனான சிவபெருமானை வணங்கி அவருடைய கோயிலுக்கு செல்லலாம்.

## எண் திசை பாலகர்களும் திசையும்
* இந்திரன் = கிழக்கு
* அக்னி = தென் கிழக்கு
* யமன் = தெற்கு
* நிருதி = தென் மேற்கு
* வருணன் = மேற்கு
* வாயு = வட மேற்கு
* குபேரன் = வடக்கு
* ஈசானன் = வட கிழக்கு

## ஆதாரங்கள்


பகுப்பு:இந்து சமய விரதங்கள்
துத்தநாக தைட்டனேட்டு

**துத்தநாக தைட்டனேட்டு** *(Zinc titanate)* என்பது ZnTiO3 , Zn2TiO4, மற்றும் Zn2Ti3O8  என்ற மூலக்கூற்று வாய்ப்பாடுகளுடன் மூன்று வெவ்வேறு வடிவங்களில் காணப்படும் ஒரு கனிம வேதியியல் சேர்மமாகும். துத்தந்நாக தைட்டானியம் ஆக்சைடு என்ற பெயராலும் அழைக்கப்படும் இச்சேர்மம் ZnTiO3 (ZnO-TiO2), Zn2TiO4 (2ZnO-TiO2) மற்றும் Zn2Ti3O8 (2ZnO-3TiO2) என்ற கட்டமைப்புகளைப் பெற்றுள்ளது. மீட்டாக்கம் செய்யக்கூடிய வினையூக்கியாக, ஒரு நிறமியாக மற்றும் உயர் வெப்பநிலைகளில்  கந்தகப் பொருட்களை கவரும் கவர்பொருளாக துத்தநாக தைட்டனேட்டு பயன்படுத்தப்படுகிறது. வெண்மை நிறப் பொடியாகக் காணப்படும் இச்சேர்மம் நீரில் கரைவதில்லை.

## தயாரிப்பு மற்றும் பண்புகள்

ZnTiO3, Zn2TiO4 மற்றும் Zn2Ti3O8  முதலியன முறையே அறுகோணம், கனசதுரம் (தலைகீழ் சிபினல்) மற்றும் கனசதுரக் கட்டமைப்புகளில படிகமாகின்றன. ZnO மற்றும் TiO2  தூள்களைக் கலந்து கலவையை சூடாக்குவதால் அல்லது கோளக அரைவை இயந்திரத்தில் இட்டு பதப்படுத்துவதாலும் துத்தநாக தைட்டனேட்டு தயாரிக்கப்படுகிறது. குறைவான வெப்பநிலைகளில் Zn2Ti3O8    சேர்மமும் தொடர்ந்து ZnTiO3, கடைசியாக Zn2TiO4 உருவாகிறது. கடைசி கட்டத்தில் வினையின் வெப்பநிலை 1000 பாகை செல்சியசு வெப்பநிலையை  எட்டுகிறது.

## நச்சுத்தன்மை
தோல், சளிச்சவ்வு, கண்களில் துத்தநாக தைட்டனேட்டு எரிச்சலை உண்டுபண்ணுகிறது. துத்தநாகப் பொடியால் உலோகப் புகை காய்ச்சல் ஏற்படுத்த முடியும்.  

## மேற்கோள்கள்

பகுப்பு:துத்தநாக சேர்மங்கள்
பகுப்பு:தைட்டனேட்டுகள்
நாக சதுர்த்தி

கருடபஞ்சமிக்கு முன்பு சதுர்த்தி திதி அமையும் நாள் **நாகசதுர்த்தி** நாளாகும்.  இந்நாளைப் பற்றி சதுர்வாக சிந்தாமணி எனும் நூலில் குறிப்பிடப்பட்டுள்ளது. பாற்கடலிருந்து வெளிவந்த ஆலகாலத்தினை சிவபெருமான் உண்ட தினமாக இந்நாள் கருதப்படுகிறது. கருநாடக மாநிலத்தில் இந்நாளில் தம்பிட்டு எனும் உணவுப்பொருளை தயார் செய்து இறைவனுக்குப் படைக்கின்றார்கள். 

இந்நாளில் அட்ட நாகங்களான வாசுகி, இரட்சகன், காளிங்கன், மணிபத்ரன், சராவதன், திருதராட்டிரன், கார்க்கோடகன், தனஞ்சயன் ஆகியவர்களை வணங்க வேண்டும். நாக தேசத்திற்காக இந்த நாளில் நாக கற்களை வழிபடுதல், புற்றுக்கு பால் ஊற்றுதல் போன்ற சடங்குகளை செய்கின்றனர். 

இராகு கேது தோசங்களால் திருமணம் நடக்காதவர்கள், குழந்தை பாக்கியம் இல்லாதவர்கள் இந்த நாகங்களை வழிபடுகின்றனர். நாகப்பிரதிகளுக்கு புது துணி கட்டி பாலால் அபிசேகம் செய்கின்றனர். சிலர் அருகிலுள்ள நீர் நிலைகளிலிருந்து நீரெடுத்துவந்து அவைகளுக்கு அபிசேகம் செய்கின்றார்கள்.

ஆடி அல்லது ஆவணி வளர்பிறை சதுர்த்தியை நாக சதுர்த்தி என்கின்றனர். இந்தநாளில் விரதமிருந்து நாகப் பிரதிகளுக்கு பூசை செய்கின்றனர். இந்த விரதத்தினை நாகசதுர்த்தி விரதம் என்கின்றனர். 

நாகங்கள் தீண்டி இறந்த சகோதர்களுக்கு உயிர் தர ஒரு பெண் நாகராசனை வேண்டிக்கொண்டாள். அவரது வேண்டுகோளுக்காக அவளது சகோதர்களை நாகராசன் உயிர்ப்பித்த நிகழ்வினை தொன்மமாக கருதுகிறார்கள்.

## கோயில்கள்
இந்த நாகசதுர்த்தி நாளில் நாகர்கோயில், நாகராசா கோயில், பரமக்குடி நயினார் கோயில், நாகப்பட்டினம் நாகநாதர் கோயில், கும்பகோணம் நாகநாதர் கோயில், நாககட்டு கோயில், மட்டக்களப்பு (இலங்கை) போன்றவற்றில் சிறப்பு வழிபாடுகள் செய்யப்படுகின்றன.

## ஆதாரங்கள்

பகுப்பு:இந்து சமய வழிபாடுகள்
பகுப்பு:இந்துக்களின் பாம்பு வழிபாடுகள்
பகுப்பு:இந்து சமய விழாக்கள்
கோபத்ம விரதம்

ஆனி அமாவாசையை அடுத்து வருகின்ற ஏகாதசி **கோபத்ம விரதம்** இருக்கின்ற நாளாகும்.  இந்த விரதம் ஆனி அமாவாசையில் தொடங்கி ஆஷாட பூர்ணிமாவில் முடிகிறது. அதாவது ஆஷாடா மாத அமாவாசையில் தொடங்கி ஐந்து நாட்கள் நடக்கிறது. இந்நாட்களில் விரதம் இருந்து பசுக்களுக்கு பூசை செய்தல் சிறப்பாகும். 

ஆடி மாதம் சுக்ல பட்ச ஏகாதசியன்று கடைப்பிடிக்கும் விரதத்தினையும் கோபத்ம விரதம் என்று கூறுகின்றனர். 

## இந்து சமயத்தில் பசுக்கள்
பாற்கடல் கடையும் நிகழ்வின் போது அமிதர்த்தோடு எண்ணற்ற பொருட்கள், உயிர்கள் கிடைத்தன. அவற்றில் காமதேனு எனும் பசுவும் ஒன்று. அந்தப்பசு கேட்டதை தருகின்ற ஆற்றல் பெற்றதாகும். காமதேனுவுக்கு பட்டி, விமலி, சயனி, நந்தினி, கொண்டி என்ற ஐந்து குட்டிகள் பிறந்தன. 

சிவபுராணத்தில் சிவபெருமான் நான்கு பசுக்களையும் நான்கு திசை தெய்வங்களுக்கு அளித்தார் என்று கூறப்படுகிறது. இந்திரனுக்கு சுசிலை என்ற பசுவையும், எமனுக்கு கபிலை என்ற பசுவையும், வருணனுக்கு ரோகிணி என்ற பசுவையும், குபேரனுக்கு காமதேனு பசுவையும் சிவபெருமான் அளித்துள்ளார்.‌

## தொன்மம்
இந்த விரதத்தினை கிருஷ்ணர் தனது சகோதரி சுபத்ரா தேவிக்கு பரிந்துரைத்தார். 

## விரத முறை
பூஜை அறையிலோ அல்லது துளசி செடிக்கு அருகாமையிலோ அல்லது புறவாசலில் உள்ள துளசி தொட்டிக்கு அருகாமையிலோ கோ பத்ம ஓவியத்தை வரைகிறார்கள். 

## ஆதாரங்கள்


பகுப்பு:இந்து சமய விரதங்கள்
3,5- ஈரைதராக்சிசின்னமிக் அமிலம்

**3,5- ஈரைதராக்சிசின்னமிக் அமிலம்** *(3,5-Dihydroxycinnamic acid)* என்பது C9H8O4 என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். ஐதராக்சிசின்னமிக் அமிலம் என்று வகைப்படுத்தப்படும் இச்சேர்மம் கஃபெயிக் அமிலத்தின் மாற்றியன் ஆகும். வளர்சிதை மாற்றத்தில் உருவாகும் பொருளாக இது மனித சிறுநீரில் காணப்படுகிறது. 

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:ஐதராக்சிசின்னமிக் அமிலங்கள்
2-மெத்தில்-3-பென்டனால்

**2-மெத்தில்-3-பென்டனால்** *(2-Methyl-3-pentanol)* என்பது C6H14O வேதி வாய்ப்பாடு கொண்ட ஒரு கரிம வேதியியல் சேர்மமாகும். எத்தில் ஐசோபியூட்டைல் கார்பினால் என்ற பெயரினாலும் அழைக்கப்படும் இச்சேர்மம் ஒரு எரிபொருளாகப் பயன்படுத்தப்படுகிறது 
## மேற்கோள்கள்

பகுப்பு:ஆல்ககால்கள்
பகுப்பு:எக்சனால்கள்
கைன்மெட்டால் எம்ஜி 3

**எம்ஜி 3** (*MG 3*) என்பது ஒரு ஜெர்மனிய பொது நோக்க இயந்திரத் துப்பாக்கி ஆகும். இது 7.62×51மிமீ இரவையினைப் பயன்படுத்துகிறது. இது இரண்டாம் உலகப் போர் கால எம்ஜி 42 இயந்திரத் துப்பாக்கி வடிவத்திலிருந்து தயாரிக்கப்பட்டது.

எம்ஜி 3 1950 களில் சேவைக்கு கொண்டு வரப்பட்டடு இன்று வரை பாவனையில் உள்ளது. இதனை 30 நாடுகளுக்கும் மேலான படைகளின் பயன்பாட்டில் உள்ளது. உற்பத்தி உரிமத்தை இத்தாலி (MG 42/59), எசுப்பானியா, பாக்கித்தான் (MG 1A3), கிரேக்கம், ஈரான், சூடான், துருக்கி ஆகிய நாடுகள் கொண்டுள்ளன.

## குறிப்புகள்

## உசாத்துணை
*
*

## வெளி இணைப்புகள்

*Bimbel.de—MG3 disassembled
*Bimbel.de—MG3 on mount
*MG 3 video
*Machine Gun MG3 (MG1A3)
*7.62&nbsp;mm MG3 MACHINE GUN 

பகுப்பு:பொது நோக்க இயந்திரத் துப்பாக்கிகள்
3-அமினோபீனால்

**3-அமினோபீனால்** *(3- Aminophenol)* என்பது C6H4(NH2)(OH) என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் ஓர் அரோமாட்டிக் அமீன் மற்றும் அரோமாட்டிக் ஆல்ககால் என்று வகைப்படுத்தப்படுகிறது. 2-அமினோபீனால் மற்றும் 4-அமினோபீனால் சேர்மங்களின் மெட்டா நிலை மாற்றியன் 3-அமினோபீனால் ஆகும்.

## தயாரிப்பு

3- அமினோபென்சீன்சல்பானிக் அமிலத்தை எரிகார இணைப்பு வினைக்கு உட்படுத்துவதன் மூலம் 3-அமினோபீனால் தயாரிக்க முடியும். எரிகார இணைப்பு வினை என்பது சோடியம் ஐதராக்சைடுடன் வினைபடு பொருளைச் சேர்த்து 245 பாகை செல்சியசு வெப்பநிலைக்கு 6 மணி நேரம் சூடுபடுத்தும் வினையாகும். இரிசோர்சினால் உடன் அமோனியம் ஐதராக்சைடு சேர்த்து பதிலீட்டு வினைக்கு உட்படுத்துவதன் மூலமாகவும் 3-அமினோபீனால் தயாரிக்க முடியும்.

## பயன்கள்

தொகுப்பு முறையில் 3-(டையெத்திலமினோ)பீனால் தயாரிக்கப் பயன்படுவது, இச்சேர்மத்தோடு மிகவும் தொடர்புடைய பயன்பாடுகளில் ஒன்று ஆகும். பல ஒளிரும் சாயங்கள் (எ.கா உரோடமைன் பி) தயாரித்தலில் 3-அமினோபீனால் ஒரு முக்கியமான இடைநிலையாக உள்ளது. தலைமுடிச் சாய நிறங்கள், குளோரின் கலந்த வெப்பநெகிழிகளை நிலைநிறுத்துதல் உள்ளிட்டவை பிற பயன்பாடுகளில் அடங்கும்

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:அமீனோபீனால்கள்
3-எத்தில்பீனால்

**3-எத்தில்பீனால்** *(3-Ethylphenol)* என்பது C8H10O என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். இயற்கையில் இச்சேர்மம் பென் யானையின் சி்றுநீர் மாதிரிகளில் ஓர் இயற்கைப் பீனாலாக காணப்படுகிறது. 
புகைப்பட வேதியியல் இடைநிலையாக 3-எத்தில்பீனால் பயன்படுத்தப்படுகிறது. மற்றும் புகைப்படத் தாள்களில் சியான் பிணைப்பு எனப்படும் பச்சை கலந்த நீல வண்னத்தை பிணைக்கும் ஓர் இடைநிலை வேதிப்பொருளாகவும் பயன்படுத்தப்படுகிறது. 

## மேற்கோள்கள்


பகுப்பு:அரோமாட்டிக் சேர்மங்கள்
பகுப்பு:பீனால்கள்
அருண்மொழி (பாடகர்)

**அருண்மொழி** (*Arunmozhi*) என்று அறியப்படும் **நெப்போலியன்**, இந்திய திரைப்பட பாடகராவார். 1980களில் இசையமைப்பாளர் இளையராஜாவின் பின்னணி இசைக்குழுவில் புல்லாங்குழல் வாசித்த இவரை சூரசம்ஹாரம் திரைப்படத்தில் *நான் என்பது நீயல்லவோ தேவ தேவி* எனும் பாடல் மூலமாக பாடகராக இளையராஜா அறிமுகப்படுத்தினார். இசையமைப்பாளர்கள் தேவா, சிற்பி, எஸ். ஏ. ராஜ்குமார், ஏ. ஆர். ரகுமான் உள்ளிட்ட பலர் இசையமைத்த திரைப்படங்களில் அருண்மொழி பாடியிருந்தாலும் இளையராஜா இசையமைத்த திரைப்படங்களில் பாடியதே அதிகம். அப்பாடல்கள், மக்களிடையே பெரும் வரவேற்பையும் பெற்றன.

## பாடிய சில பாடல்கள்

## மேற்கோள்கள்

## வெளி இணைப்புகள்
*Raaga World of Music Arunmozhi songs
*Jiosaavn Arunmozhi songs
*Mio Artist Arunmozhi songs

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:இந்தியத் திரைப்படப் பாடகர்கள்‎
பகுப்பு:வாழும் மக்கள்
3-ஐதராக்சிபென்சாயிக் அமிலம்

**3-ஐதராக்சிபென்சாயிக் அமிலம்** *(3-Hydroxybenzoic acid)* என்பது C7H6O3 என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். இவ்வமிலம் ஓரைதராக்சிபென்சாயிக் அமிலம் அல்லது மோனோவைதராக்சிபென்சாயிக் அமிலம் என்று வகைப்படுத்தப்படுகிறது.

## இயற்கையில் தோற்றம்

வட அமெரிக்க நீரெலி மற்றும் ஐரோப்பிய நீரெலியின் மறைவிடச் சுரப்பு நீர்மமான காசுடோரியம் எனப்படும் திரவத்தின் பகுதிப்பொருளாக 3-ஐதராக்சிபென்சாயிக் அமிலம் காணப்படுகிறது. நறுமணப் பொருட்கள் தயாரிப்பில் இச்சேர்மம் பயன்படுத்தப்படுகிறது. மேலும், 3-குளோரோபென்சாயிக் அமிலத்திலிருந்து சூடோமோனாடாசியே குடும்பத்தைச் சேர்ந்த சிற்றினங்கள் 3-ஐதராக்சிபென்சாயிக் அமிலத்தைத் தயாரிக்கின்றன.  

## மேற்கோள்கள்

பகுப்பு:அரோமாட்டிக் சேர்மங்கள்
பூத கணங்கள்

**பூத கணங்கள்** என்பவை இந்து தொன்மவியலில் குறிப்பிடப்படுகின்ற பதினெண் கணங்களில் ஒரு கணம் ஆவார். இந்த பூத கணங்கள் சிவபெருமானுடைய சேவர்களாக கயிலை மலையில் இருப்பதாக சித்தரிக்கப்படுகிறது. பூதகணங்கள் சிவபெருமானின் பல்வேறு வடிவங்களோடு இணைந்து வருகிறது.

சிவாலயங்களில் பூத கணங்கள் தனி வரிசையாக செதுக்கப்படுகின்றன. அவ்வாறு செதுக்கப்படும் பூத கணங்கள் குறும்பு செய்பவைகளாகவும், இசை கருவிகளை வாசித்து, நடனமாடுபவைகளாகவும் உள்ளன. சில சிவாலயங்களில் பூதங்கள் திருச்சுற்று சுவரின் மீது அமைக்கப்படுகின்றன.

கணங்களின் தலைவர் கணபதி ஆவார்.

## ஆலயங்களில் சிற்ப வரிசை
சிவாலயங்களின் கட்டிட அமைப்பில் கூரைப்போன்ற அமைப்பினை தாங்கியவாறு பூத வரிசை என்பது அமைக்கப்படுகிறது. இந்த சிற்பங்களில் பல்வேறு வகையான பூதகணங்கள் சிற்பங்களாக செதுக்கப்படுகின்றன.

இவ்வாறான பூத வரிசையில் புலியின் முகம், கழுகின் முகம் ஆகியவற்றை வயிற்றில் வரைந்த பூதகணச் சிற்பங்கள் காணப்படுகின்றன. இவ்வாற பூதங்களை புலித்தொப்பை பூதங்கள், கழுகுத் தொப்பை பூதங்கள் என ஆய்வாளர்கள் கூறுகின்றனர். லால்குடி சிவாலயத்தில் இவ்வாறான புலித்தொப்பை, கழுகுத் தொப்பை பூதகனங்கள் இருக்கின்றன.

## மேற்கோள்கள்

## வெளி இணைப்புகள்
*  The Ganas: Hooligans of Heaven 

பகுப்பு:இந்து சமய தொன்மவியல் இனக்குழுக்கள்
பகுப்பு:இந்து புராணகால உயிரினங்கள்
பகுப்பு:சைவ சமயம்
பகுப்பு:இந்து தொன்மவியல் கணங்கள்
3-ஐதராக்சிபென்சால்டிகைடு

**3-ஐதராக்சிபென்சால்டிகைடு** *(3-Hydroxybenzaldehyde)* என்பது C7H6O2 என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். ஐதராக்சிபென்சால்டிகைடின் மூன்று மாற்று வடிவங்களில் இச்சேர்மமும் ஒன்றாகும்.
 
## தயாரிப்பு

3-நைட்ரோபென்சால்டிகைடிலிருந்து நைட்ரோ தொகுதி ஒடுக்கம், அமீன் சேர்மத்தை ஈரசோனியம் ஆக்கல் மற்றும் நீராற்பகுத்தல் என்ற வரிசைமுறையில் 3-ஐதராக்சிபென்சால்டிகைடு தயாரிக்கப்படுகிறது

## வளர்சிதை மாற்றம்

3-ஐதராக்சிபென்சைல்-ஆல்ககால் ஐதரசன் நீக்கநொதியானது, 3-ஐதராக்சிபென்சைல் ஆல்ககால் மற்றும் நிக்கோடினமைடு அடினைன் டைநியூக்ளியோடைடு பாசுபேட்டு|நி.அ.டை.பா.]] ஆகிய இரண்டையும் பயன்படுத்தி 3-ஐதராக்சிபென்சால்டிகைடு, நி.அ.டை.பா.ஐ. மற்றும் H+அயனி முதலானவற்றை உற்பத்தி செய்கிறது. 

## மேற்கோள்கள்

பகுப்பு:அரோமாட்டிக் சேர்மங்கள்
பகுப்பு:ஐதராக்சிபென்சால்டிகைடுகள்
பகுப்பு:3-ஐதராக்சிபீனைல் சேர்மங்கள்
காசிம் (கவிஞர்)

**காசிம் ஷா** (Hashim Shah) (1735 - 1843) பஞ்சாபி மொழிக் கவிஞராவார். இவர் *ஸாஸ்ஸி புன்னுன்* எனும் கதையின் மூலம் பிரபலமானவர். இவரது குடும்பம் மதினாவிலிருந்து பஞ்சாபிற்கு இடம்பெயர்ந்து வந்தது. இவர் சூஃபி கவிஞராவார்.

## நூல்கள்
இவர் கீழ்கண்ட நூல்களை எழுதியுள்ளார்.
* *கிஸ்ஸா ஷரின் பர்ஹாத்* (Qissa Shirin Farhad)
* *கிஸ்ஸா ஷோனி மாஹிவால்* (Qissa Sohni Mahiwal)
* *கிஸ்ஸா ஸாஸ்ஸி புன்னுன்* (Qissa Sassi Punnun)
* *ஞான் ப்ரகாஷ்* (Gyan Prakash)

## மேற்கோள்கள்

பகுப்பு:எழுத்தாளர்கள் பற்றிய குறுங்கட்டுரைகள்
பகுப்பு:பஞ்சாபி மக்கள்
பகுப்பு:பஞ்சாபி இலக்கியம்
பகுப்பு:1735 பிறப்புகள்
பகுப்பு:1843 இறப்புகள்
உணவுக்குப் பின்

**உணவுக்குப் பின்** *(Postprandial)* என்பது உணவு சாப்பிட்ட பிறகு என்பது பொருளாகும் . இதுபோலவே உணவு சாப்பிடுவதற்கு முன்பு உள்ள நிலையை உணவுக்கு முன் ( preprandial) என்று மருத்துவத்தில் பொருள் கொள்வார்கள்.

## சொற்பயன்
 
உணவுக்குப் பின் என்ற சொற் பயன்பாடு ஏராளமான சூழ்நிலைகளில் பயன்படுத்தப்படுகிறது.

## உணவு மற்றும் சமூகக் கலாச்சாரம்

சாப்பிட்ட பிறகு நடைபெறும் புகைப்பது அல்லது மது உள்ளிட்ட பல்வேறு வகையான பானங்களை அருந்துவது போன்ற நடவடிக்கைகள் குறிக்கிறது.

## மருத்துவம்

இரத்தத்தின் சர்க்கரை அளவை பரிசோதித்து அறிவது உணவுக்குப் பின் மேற்கொள்ளப்படும் முக்கியமான மருத்துவ நடவடிக்கை ஆகும். சாப்பிட்ட இரண்டு மணி நேரத்திற்குப் பின்னர் பொதுவாக உணவுக்குப் பின் இரத்தத்தின் சர்க்கரை அளவு காணப்படுகிறது. ஏனெனில், பொதுவாக உணவுக்குப் பின்னர்தான் இரத்தத்தில் சர்க்கரை அளவு உயர்கிறது. உணவுக்குப் பின்னர் இரத்த சர்க்கரை 180 மி.கி/டெ,லி அளவும் உணவுக்கு முன் இரத்த சர்க்கரை 70–130 மி.கி/டெ,லி அளவும் இருக்கலாமென்று அமெரிக்க நீரிழிவு நோயாளிகள் சங்கம் பரிந்துரைக்கிறது .

உணவுக்கு பின் என்ற நிலையின் இதர பயன்பாடுகள்:
*பெரிய விருந்துணவுக்குப் பின் இரத்த சர்க்கரை அளவில் சரிவு ஏற்படுவதுண்டு. சாதாரணமாக இருக்க வேண்டிய இரத்த சர்க்கரை அளவை விட சிறிய அளவு குறைவு உண்டாகும். 
*உணவுக்குப் பின் இரத்த சர்க்கரை அதிகரிப்பு  ஏற்படுவதுண்டு. உணவுக்குப் பின் இரத்த சர்க்கரை அளவு மிகுவதை உணவுக்குப் பின் குளுக்கோசு சோதனை மூலம் இரத்த சர்க்கரை உயர்வு அளவை சோதித்து அறியலாம்.
*உணவுக்குப் பின் கடுமையான இரத்த அழுத்தக் குறைவு ஏற்படுவதுண்டு .
*பெரு உணவுக்குப் பின் உணவு எதிர்களித்தல் ஏற்படுவதுண்டு. வயிற்றுக்குச் சென்ற உணவு மீண்டும் வாயை நோக்கி வருதல் செரிமாணம் தொடர்பான நோய்களுக்கு அறிகுறியாகும்.
*உணவுக்குப் பின் நிகழும் ஆற்றலுற்பத்தி வீகிதம் ஒரு தற்காலிகமான வளர்சிதை மாற்ற விகிதம் ஆகும்.

## உணவுக்குப் பின் செயல்முறைகள்

உணவு உட்கொண்ட பின்னர், பல்வேறு வளர்சிதை மாற்ற செயற்பாடுகள் மூலமாக இரைப்பை குடலில் உணவு செரிமானம் அடைகிறது. சிறிய அலகுகளில் இருந்து பெரிய கரிம மூலக்கூறுகள் வளர்மாற்றம் அடைகின்றன. இணைப்பரிவு நரம்புத் தொகுதியின் நடவடிக்கைகளை அதிகரிப்பதற்காக  உடலை ஓய்வு கொள்ளச் செய்து செரிமாணம் அடையச் செய்தல் என்பதுதான் உணவுக்குப் பின் என்ற சொற்றொடரின் வகைப்பாடாகும்.

## மேற்கோள்கள்

பகுப்பு:மருத்துவ கலைச்சொற்கள்
பிசாசர்கள்

**பிசாசர்கள்** (Pishachas) (, **') என்பவர்கள் 
[[புராணம்|புராணங்களில்]]  மனித மாமிசத்தை உண்ணும் கொடூரமான, கோபக் குணமும், வடிவமற்றவர்கள் என இந்து சமயப் புராணங்களில் கூறப்பட்டுள்ளது.

பிசாசர்கள், [[தட்சன்|தட்சனின்]] மகளான குரோதவசாவிற்கும் -   [[பிரஜாபதி|பிரஜாபதியான]] [[காசிபர்|காசிபருக்கும்]] பிறந்தவர்கள் என அறியப்படுகிறது. 

[[பொது ஊழி|பொ.ஊ.]] 7ஆம் நூற்றாண்டின் நிலாமத் புராணத்தில் காஷ்மீர் சமவெளியில் [[நாகர்கள், புராணம்|நாகர்களுடன்]] பிசாச இன மக்களும் வாழ்ந்தனர் எனக் குறிப்பிட்டுள்ளது.

பூதங்கள், வேதாளங்களுடன் பிசாசர்கள் பிறர் கண்னில் படாமல் மயாணங்களில் மறைந்து வாழ்ந்து, இறந்த பிணங்களை தோண்டி உண்பவர்கள் எனக் கூறப்படுகிறது.

மேலும் பிசாசர்கள்  மனிதர்களில் குடி கொண்டு தங்கள் விருப்பப் படி ஆட்டிப் படைப்பவர்கள் என்றும்,  மந்திர சக்திகளால் மட்டுமே பிசாசர்களை விரட்டுயடிக்க இயலும் என நம்பப்படுகிறது. பிசாசர்களின் அடாவடித்தனங்களிலிருந்து தங்களைக் காத்துக் கொள்ள சமயச் சடங்களின் போதும், கோயில் திருவிழாக்களின் போதும் பிசாசர்களுக்க்கும் தனி படையல் வைக்கின்றனர்.

பிசாசர்களின் பிறப்பு குறித்து தெளிவற்று உள்ளது. மானிடவியல் கொள்கையில் மாமிசம் உண்பதில் ஆவல் நிறைந்தவர்களாக பிசாசர்கள் உருவகப்படுத்தப்படுகின்றனர்.
[[பாணினி]]யின் **அஷ்டாத்தியாயி*' என்ற சமஸ்கிருத இலக்கண நூலில், பிசாசர்கள் சிறந்த சத்திரியப் படைவீரர்கள் எனக் கூறுகிறது. [[பரத கண்டம்|பரத கண்டத்திற்கு]] வெளியே வடமேற்குப் பகுதியில் வாழ்ந்த இன மக்களை பிசாசர்கள் என [[மகாபாரதம்]] கூறுகிறது.

==இதனையும் காண்க==
* [[யட்சினி]]
* [[கணங்கள்]]

==மேற்கோள்கள்==


==உசாத்துணை==
* *Dictionary of Hindu Lore and Legend'' () by Anna Dhallapiccola

பகுப்பு:இந்து சமய தொன்மவியல் இனக்குழுக்கள்
பகுப்பு:இந்து தொன்மவியல் கணங்கள்
பௌர்ணமி பூஜை

**[[முழுநிலவு|பௌர்ணமி]] பூஜை** என்பது இந்து சமய கோயில்களிலும், இந்து சமயத்தினர் வீடுகளிலும் கடைபிடிக்கப்படும் விழாவாகும்.  இப்பூசையைச் செய்தால் மாங்கல்ய பாக்கியமும் (திருமணம்), மாங்கல்யம் நிலைக்கும் (கணவன் உயிருடனுடம் நலமுடனும் இருப்பான்) எனவும் நம்பப்படுகிறது. இந்து சமயத்தில் இன்றும் நிலவுகின்ற இயற்கை வழிபாடுகளில் இந்த பௌர்ணமி பூசையும் ஒன்றாகும். இந்நாளில் சந்திரனிலிருந்து அதிகப்படியான வெளிச்சம் பூமிக்கு கிடைக்கிறது. இந்த காரணத்தினால் பௌர்ணமி நாட்களில் இரவுகளை மக்கள் கொண்டாடியுள்ளார்கள். அருகிலிருக்கும் நீர்நிலைகளின் கரைகளில் சென்று பொழுதினை கூடி ஒன்றாக கழிப்பதிலும், வீடுகளிலிருந்து வெளிவந்து மக்கள் கூடி கொண்டாடவும் இந்த வெளிச்சம் பயன்பட்டுள்ளது. பண்டைய வழிபாட்டின் நீட்சியாக இன்றும் இந்து சமயத்தினர் இந்த விழாவினை கொண்டாடுகிறார்கள்.

## பௌர்ணமி விரதம்
பௌர்ணமி நாளில் காலையில் எழுந்ததிலிருந்து உண்ணா நோம்பிருந்து, பௌர்ணமியை பூசையை முடித்த பின்பு உண்ணுதலை பௌர்ணமி விரதம் என்கிறார்கள். வருடத்திற்கு 12 நாட்கள் இவ்வாறு பௌர்ணமி விரதம் இருக்க நேரிடும். 

## தமிழ்மாதங்களும் பௌர்ணமியும்
தமிழ்மாதங்கள் ஒவ்வொன்றில் பௌர்ணமி வருகையில் பல்வேறு விழாக்கள் கொண்டாடப்படுகின்றன. பொதுவாக தமிழ்மாதங்களில் வருகின்ற பௌர்ணமி சில நட்சத்திர நாட்களில் வருமென கணிக்கப்பட்டுள்ளது. இந்தக் கணிப்பு சில நேரங்களில் தவறுகிறது. 

* சித்திரை மாதம் - சித்திரை நட்சத்திரம்
* வைகாசி மாதம் - விசாக நட்சத்திரம்
* ஆனி மாதம் - மூல நட்சத்திரம்
* ஆடி மாதம் -  உத்திராட நட்சத்திரம்
* ஆவணி மாதம் - அவிட்ட நட்சத்திரம்
* புரட்டாசி மாதம் - பூரட்டாதி நட்சத்திரம்
* ஐப்பசி மாதம் -  அசுவினி நட்சத்திரம்
* கார்த்திகை மாதம் - கிருத்திகை நட்சத்திரம்
* மார்கழி மாதம் - மிருகசீரிஷம்/ திருவாதிரை நட்சத்திரம்
* தை மாதம் - பூச நட்சத்திரம்
* மாசி மாதம் - மக நட்சத்திரம்
* பங்குனி மாதம் - உத்திரம் நட்சத்திரம்

## திருவிழாக்கள்
* சித்திரை மாதம் - சித்ரா பௌர்ணமி 
* வைகாசி மாதம் - வைகாசி விசாகம்
* ஆனி மாதம் - சாவித்திரி விரதம்
* ஆடி மாதம் -  சாவித்திரி விரதம், கோபத்ம விரதம்
* ஆவணி மாதம் - ரட்சா பந்தனம் ஆவணி அவிட்டம்
* புரட்டாசி மாதம் - உமாமகேசுவர விரதம்
* ஐப்பசி மாதம் - சிவாலயங்களில் அன்னாபிஷேக விழா
* கார்த்திகை மாதம் - கார்த்திகை தீபத் திருவிழா
* மார்கழி மாதம் - திருவாதிரை விரதம்
* தை மாதம் - தைப்பூசம்
* மாசி மாதம் - மாசி மகம்
* பங்குனி மாதம் - பங்குனி உத்திரம்

## தமிழ் மாதங்கள்

## ஆதாரங்கள்


பகுப்பு:இந்து சமய விழாக்கள்
இந்திய இயற்பியல் கழகம்

**இந்திய இயற்பியல் கழகம்** என்பது இந்தியாவில்  இயற்பியலாளர்களுக்காக உருவாக்கப்பட்டது. இக்கழகம் 1934 இல் இந்திய இயற்பியலாளர் மேகநாத சாஃகாவால் உருவாக்கப்பட்டது. 
## நோக்கம்
* இந்தியாவில் இயற்பியல் மற்றும் பயன்முறை இயற்பியல் துறைகளில் முன்னேற்றங்களை ஊக்குவித்தல் மற்றும் நிலைப்படுத்துதல்.
* இயற்பியல் மற்றும் தொடர்புடைய பகுதிகளில் புத்தகங்கள், பத்திரிகைகள் வெளியிடுதல் மற்றும் வெளியீடுகள் ஊக்குவிக்க நடவடிக்கைகள் மேற்கொள்ளுதல்.
* மாநாடுகள் ஏற்பாடு செய்தல்,அறிவியல் ஆராய்ச்சி மேம்பாட்டுக்காக நிதி,மானியங்கள் அரசிடம் பெற்று நிர்வகித்தல்.
ஆகியன இக்கழகத்தின் நோக்கங்கள் ஆகும்.

## தலைமையிடம்
இதன் தலைமையகம் கொல்கத்தா நகரில் உள்ள இந்திய அறிவியல் அபிவிருத்திக்கான சங்கம் ஆகும்.

## மேற்கோள்கள்

## வெளி இணைப்புகள்
*IPS Home Page 

பகுப்பு:இயற்பியல்
பகுப்பு:ஆய்வு நிறுவனங்கள்
பகுப்பு:இந்தியாவில் உள்ள அறிவியல் நிறுவனங்கள்
கிம்புருசர்கள்

**கிம்புருசர்கள்**, பண்டைய பரத கண்டத்தின் இமயமலைப் பகுதிகளில் வாழ்ந்த உயர் சக்தி கொண்ட இனக் குழுவினர்கள் ஆவார். கிம்புருசர்கள், பாதி விலங்கு வடிவமும்; பாதி மனித வடிவம் கொண்டவர்கள் என மகாபாரதம் கூறுகிறது.

கிம்புருசர்கள், சிங்க முகமும் மனித உடலும் கொண்டவர்கள். கிம்புருடர்கள் கிண்ணரர்களுடன் தொடர்புடைய இனக்குழுவினர் ஆவர். சிங்கத்தின் குண இயல்புகளை கொண்ட மலை நாட்டு கிராத இனக் குழுவினருடன் தொடர்புடையவர்களாக இருக்கலாம் எனக் கருதப்படுகிறது. 
சில புராணங்களில் கிம்புருடர்களை, காம்போஜ நாட்டு சத்திரியக் குதிரைப் படைவீரர்கள் போன்றவர்கள் எனக் கூறுகிறது.

## இராமாயணம் & புராணக் குறிப்புகள்
இராமாயணக் காவியம்,  வானரர்கள் மற்றும் கிம்புருசர்களின் உதவியுடன், சீதை இருக்கும் இடம் கண்டறிந்து, போரில் இராவணனை இராமன் வீழ்த்தினார் எனக் கூறுகிறது. பாகவத புராணத்தின் உத்தவ கீதையில்  பகவான் கிருட்டிணன் தான் கிம்புருசர்களில் அனுமானாக உள்ளேன் எனப் பெருமையாக கூறுகிறார்.

## மகாபாரதக் குறிப்புகள்
கிம்புருசர்கள், பாதி சிங்க வடிவமும்; பாதி மனித வடிவமும் கொண்டவர்கள் என மகாபாரதம் கூறுகிறது.

### அருச்சுனன் படையெடுப்புகள்
தருமனின் இராசசூய வேள்விக்கான நிதி திரட்ட பரத கண்டத்தின் வடக்குப் பகுதியான இமயமலை நாடுகள் மீது படையெடுத்து வென்ற நாடுகளில் கிம்புருசர்கள் ஆண்ட கிம்புருச நாடும் குறிப்பிடப்படுகிறது.

## கணங்கள்
இந்து தொன்மவியலில் கூறப்படும் பதினெட்டு கணங்களில் கிம்புர்சர்களும் ஒருவராக உள்ளனர்.

## இதனையும் காண்க
# நாகர்கள்
# கருடர்கள்
# கிண்ணரர்கள் 
# யட்சர்கள் &  யட்சினிகள்
# வித்தியாதரர்கள்
# அரக்கர்
# கந்தர்வர்கள்
# சித்தர்கள்
# சாரணர்கள்
# பூதங்கள்
# பிசாசர்கள்

## மேற்கோள்கள்


## வெளி இணைப்புகள்
* Ancient Indian History- Voices from the past

பகுப்பு:இந்து சமய தொன்மவியல் இனக்குழுக்கள்
பகுப்பு:இந்து தொன்மவியல் கணங்கள்
பகுப்பு:இந்து தொன்மவியல் மாந்தர்
3-மெத்தில்-1-பென்டனால்

**3-மெத்தில்-1-பென்டனால்** *(3-Methyl-1- pentanol)* என்பது C6H14O  வேதி வாய்ப்பாடு கொண்ட ஒரு கரிம வேதியியல் சேர்மமாகும். தபாசுகோ பெப்பர் எனப்படும் கேப்சிகம் புரட்சீன்சு வகை பச்சை மிளகாயில் 3-மெத்தில்-1-பென்டனால் இயற்கையாகக் காணப்படுகிறது. 

## மேற்கோள்கள்

பகுப்பு:ஆல்ககால்கள்
பகுப்பு:எக்சனால்கள்
பகுப்பு:சுவைமணங்கள்
ஆனந்த் சங்கர் (இயக்குநர்)

**ஆனந்த் சங்கர்**, ஓர் இந்திய திரைப்பட இயக்குநர் மற்றும் திரைக்கதை ஆசிரியராவார். இவர் இந்தி திரைப்பட இயக்குநர் சித்தார்த் ஆனந்தின் அஞ்சனா அஞ்சனி எனும் திரைப்படத்தில் உதவி இயக்குநராக பணியாற்றத் துவங்கி இயக்குநர் ஏ. ஆர். முருகதாஸ் இயக்கிய ஏழாம் அறிவு திரைப்படத்தில் உதவி இயக்குநராகவும், துப்பாக்கி திரைப்படத்தில் இணை இயக்குநராகவும் பணியாற்றினார். 2014ம் ஆண்டு அரிமா நம்பி எனும் திரைப்படம் மூலம் இயக்குநராக அறிமுகமாகி தற்பொழுது நடிகர் விக்ரம் நடிப்பில் உருவாகி வரும் இருமுகன் திரைப்படத்தை இயக்கி வருகிறார்.

தேசிய விருது பெற்ற நாடக ஆசிரியர் கோமல் சுவாமிநாதனின் பேரன் ஆனந்த் சங்கர் என்றும் அறியப்படுகிறார்.

## பணியாற்றிய திரைப்படங்கள்

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
மகாளயம்

புரட்டாசிப் பவுர்ணமியை அடுத்த பிரதமையில் தொடங்கி 15 நாட்கள் **மகாளயம்** என்று அழைக்கப்படுகிறது.  இதனை மகாளயபட்சம் எனவும் கூறுவர். மகாளயம் என்றால் மகான்கள் வாழும் இடம் என்றும், பட்சம் என்றால் பாதி மாதம் என்றும் பொருளாகும். மகான்கள் பாதி மாதம் பூமியில் வந்து வாழுகின்ற காலம் என்பதை மகாளயபட்சம் என்று கூறுகிறார். இந்நாள்களில் இறந்து போன முன்னோர்கள் ஆவி ரூபத்தில் கோயில்களின் தீர்த்தங்களில் நீராடி தங்களுடைய சக்திகளைப் பெறுவார்கள் என்றும், அவர்களின் சந்ததியினர் வாழிடங்களுக்குச் சென்று தங்களுக்கு அவர்கள் அளிக்கும் உணவினை ஏற்பார்கள் என்றும் நம்பப்படுகிறது.

அதனால் இந்த நாள்களில் நீர்த்தார் நீர்கடன் அளிப்பதையும், வழிபடுவதையும் இந்துக்கள் வழக்கமாகக் கொண்டிருக்கின்றார்கள். இந்தப் பதினைந்து நாள்களில் மாளய அமாவாசை முக்கிய நாளாகும். பிறகு மகாபரணி, மகாவியதீபாதம், மத்யாஷ்டமி, சந்யஸ்த மாளயம், கஜச்சாயா புண்யகாலம், சஸ்தர ஹத மாலயம் போன்ற நாள்களிலும் நீத்தாருக்கு நீர்கடன் அளிக்கின்றார்கள்.

## பலன்கள்
மகாளயபட்சத்தின் ஒவ்வொரு நாள்களுக்கும் ஒவ்வொரு திதியும், அந்நாளில் இறந்துபோன முன்னோர்களை வணங்கினால் சில நன்மைகளே ஏற்படும் என நம்பப்படுகிறது. இந்த நாள்களின் ஒட்டுமொத்த பலனை மகாள அம்மாவாசையில் வணங்கிப் பெறலாம் என்று கூறுகின்றனர்.

## சிறப்பான இடங்கள்
நீத்தார் கடன்களைச் செய்ய சில இடங்களைப் சிறப்பானதாக இந்துக்கள் கருதுகின்றனர். பிற கடற்கரை, நதிக்கரைகளில் செய்தாலும் கீழ்க்கண்டவை சிறப்பான தலங்களாகும். 
* ராமேஸ்வரம், கன்னியாக்குமரி, வேதாரண்யன் - கடற்கரை
* காசி, திருவரங்கம், பாபநாதம் - நதிக்கரை

  
 
## ஆதாரங்கள்


பகுப்பு:இந்து சமய இறப்புச் சடங்குகள்
போக்கேமான் கோ

**போக்கேமான் கோ** (*Pokémon GO*) என்பது இலவசமாக விளையாடக்கூடிய, அமைவிடத்தை அடிப்படையாகக் கொண்ட ஓர் இணைப்பு மெய்ம்மை ஆட்டம் ஆகும். அண்டுரொயிடு, ஐ. ஓ. எசு. கருவிகளில் விளையாடக்கூடிய இந்த ஆட்டத்தை, நையாண்டிக்கு உருவாக்கி வெளியிட்டுள்ளது. இது 2016 சூலையில் தெரிவுசெய்யப்பட்ட சில நாடுகளில் வெளியிடப்பட்டது.  இந்த ஆட்டத்தில், நகர்பேசியிலுள்ள பூவிடங்காட்டி வசதியைப் பயன்படுத்தி, போக்கேமான் என்று அழைக்கப்படும் மெய்நிகர் உயிரினங்களைத் தேடிக்கண்டுபிடித்து, அவற்றைக் கைப்பற்றி, அவற்றைப் பழக்கவும் அவற்றைக்கொண்டு சண்டையிடவும் முடியும். ஆட்டக்காரர் இருக்கும் அதே மெய்யுலக அமைவிடத்தில் இப்போக்கேமான்கள் தோன்றும்.

## மேற்கோள்கள்

பகுப்பு:நிகழ்பட ஆட்டங்கள்
பகுப்பு:பல்லியக்குதள தனியுடைமை மென்பொருட்கள்
1931 அவ்ரோ பத்து தென் மேகத்தில் காணாமல் போன சம்பவம்

**1931 அவ்ரோ பத்து தென் மேகத்தில் காணாமல் போன சம்பவம்** (*1931 Avro Ten Southern Cloud disappearance, or (Southern Cloud,*) எனும் இந்த வானூர்தி விபத்து சம்பவம், 1931-ம் ஆண்டு, மார்ச்சு சு 21-ம் நாளன்று நடந்தேறியது. ஆத்திரேலியாவின் நியூ சவுத் வேல்ஸ் மாநிலத்திலுள்ள பனி மலைகள் நிறைந்த (35° 59′ 58.02″ தெ, 148° 19′ 46.5″ கி) பிராந்தியத்தில் நிகழ்ந்த இச்சம்பவம், மோசமான வானிலைக் காரணமாக நிகழ்ந்துள்ளதாக அறியப்பட்டது. விபத்தில் சிக்கிய ஆத்திரேலியத் தேசிய ஏயார்வேசுக்கு சொந்தமான "அவ்ரோ 618 பத்து" (*பதிவு VH-UMF*) என்ற இவ்வானூர்தி மூன்று இயந்திரங்கள் வானூர்தியாகும். இது, ஆத்திரேலிய தேசிய ஏயர்வேசு 1930 களின் தொடக்கத்தில் ஆரம்பித்து, ஆத்திரேலியாவின் இரு நகரங்களுக்கிடையே பல சேவைகளில் ஈடுபட்டுள்ளது.

## மேற்கோள்கள்

பகுப்பு:காணாமல் போன வானூர்திகள்
பகுப்பு:1931 நிகழ்வுகள்
பகுப்பு:ஆத்திரேலியா
3-மெத்தில்-2-பியூட்டனால்

**3-மெத்தில்-2-பியூட்டனால்** *(3-Methyl-2-Butanol)* என்பது C5H12O வேதி வாய்ப்பாடு கொண்ட ஒரு கரிம வேதியியல் சேர்மமாகும். பொதுவாக இச்சேர்மத்தை இரண்டாம்நிலை ஐசோவமைல் ஆல்ககால் என்ற பெயரால் அழைப்பர். நிறமற்ற திரவமாக காணப்படும் 3-மெத்தில்-2-பியூட்டனால் , ஒரு கரைப்பானாகவும் ஓர் இடைநிலையாகவும் செயல்பட்டு மற்ற வேதிச் சேர்மங்களைத் தயாரிக்க உதவுகிறது. 

## மேற்கோள்கள்

பகுப்பு:ஆல்ககால்கள்
பகுப்பு:ஆல்ககால் கரைப்பான்கள்
பகுப்பு:ஆல்கனால்கள்
அசிட்டோவசிட்டனிலைடு

**அசிட்டோவசிட்டனிலைடு** *(Acetoacetanilide)* என்பது CH3C(O)CH2C(O)NHC6H5 என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அனிலினின் அசிட்டோவசிட்டமைடு வழிப்பொருளான இச்சேர்மம் வெண்மை நிறத்தில் திண்மமாகவும் நீரில் மிகச்சிறிதளவே கரையக்கூடியதாகவும் உள்ளது. அசிட்டோவசிட்டனிலைடும் இதனுடன் தொடர்புடைய பல அனிலின் வழிப்பொருள் தயாரிப்புகள் யாவும் கரிம நிறமிகள் என்றழைக்கப்படும் அரிலைடு மஞ்சள்கள் தயாரிக்கப் பயன்படுகின்றன.
  
## தயாரிப்பும் பண்புகளும்

டைகீட்டினைப் பயன்படுத்தி அனிலினை, அசிட்டோவசிட்டைலேற்றம் செய்து அசிட்டோவசிட்டனிலைடு தயாரிக்க முடியும். அசிட்டோவசிட்டனிலைடுகளுடன் ஈரசோனியம் உப்புகளைச் சேர்த்து அசோ கூடுதல் வினைக்கு உட்படுத்துவதால் சாயங்கள் தயாரிக்க முடியும். 

## மேற்கோள்கள்

பகுப்பு:அனிலைடுகள்
கத்ரிகளின் பட்டியல்

கத்ரி இனத்தின் குறிப்பிடத்தக்க நபர்களின் பட்டியல் கீழே தரப்பட்டுள்ளது.

## அரசியல்

* வர்த்தமான் அரச வம்சத்தைச் சேர்ந்த அனைத்து அரசர்களும் கத்ரி இனத்தவர் ஆவர்.

## இராணுவம்
### சீக்கிய இராணுவம்
* அரி சிங் நல்வா (1791–1837), சீக்கியப் பேரரசின் (ரஞ்சித் சிங் கால்சாப் படைத்தலைவர்
* குலாப் சிங் தல்லெவாலியா (Gulab Singh Dallewalia), இரஞ்சித் சிங் ஆட்சியில் சீக்கியப் பேரரசில் இருந்த 12  இறைமையுள்ள மாகாணங்களுள் ஒன்றான தல்லெவாலியா மாகாணத்தை நிறுவியவர்.

## சமயம்

* சீக்கியக் குருக்கள்
** குரு நானக், பேடி
** குரு அங்கது தேவ், ட்ரெஹான்
** குரு அமர் தாஸ், பல்லா
** குரு ராம் தாஸ், சோதி
** குரு அர்ஜன், சோதி
** குரு அர்கோவிந்த், சோதி
** குரு ஹர் ராய், சோதி
** குரு அர் கிருசன், சோதி
** குரு தேக் பகதூர், சோதி
** குரு கோவிந்த் சிங், சோதி
* பாய் தயா சிங், கால்சாவின் துவக்ககாலத்தவர்களான ”பாஞ்ச் பியாரே” என்றழைக்கப்பட்ட ஐவரில் முதலாமவர்; கத்ரி இனத்தின் சோப்தி குலத்தைச் சேர்ந்தவர்.

## மேற்கோள்கள்

Khatri
K
பகுப்பு:பஞ்சாபி மக்கள்
டோல்மேன் விதி

**டோல்மேன் விதி** *(Tolman's Rule)* என்பது குறிப்பிட்ட சில வேதியியல் வினைகளின் படிகளை, பிரத்தியேகமாக 18- மற்றும் 16 எலக்ட்ரான் கட்டமைப்பின் இடைநிலைகளை விளக்குகிறது. இவ்விதி 18-எலக்ட்ரான் விதியினுடைய ஒரு நீட்சியாகும். அமெரிக்க வேதியியலாளர் சாட்விக் அல்மா டோல்மேன் இவ்விதியை முன் மொழிந்தார் 
 
ஒருபடித்தான வினையூக்கியின் பல உதாரணங்கள் கரிமவுலோக கலப்புத்தொகுதியுடன் பங்கேற்கும். அதாவது 16 மற்றும் 18 எலக்ட்ரான் கட்டமைப்புகளுக்கிடையிலான முன்பின் இயக்கக் கரிமவுலோக கலப்புத்தொகுதியாக இவை பங்கேற்கும். பெரும்பாலும் 16-எலக்ட்ரான் கலப்புத்தொகுதிகள் இலூயிக் காரங்களுடன் வினைபுரிந்து கூட்டு விளைபொருட்களைத் தரும். ஒருவேளை குறைந்த இணைதிறன் பெற்றவையாக இருந்தால் அவை ஆக்சிசனேற்ற கூட்டுவினையில் பங்கேற்கும்.

:

மாறாக, 18-எலக்ட்ரான் கலப்புத்தொகுதிகள் ஈதல் தொகுதிகளை பிரிந்து போகச் செய்யும் அல்லது குறைத்து நீக்கம் செய்யும்.
 
:

## மேற்கோள்கள்

பகுப்பு:கரிம உலோக வேதியியல்
பகுப்பு:வேதிப் பிணைப்பு
விரோசனன்

**விரோசனன்** (Virochana)  (),  அசுர குல மன்னரான இரணியகசிபின் பேரனும்; பிரகலாதனின் மகனும் ஆவர்.

அதர்ண வேதத்தில் (VIII.10.22)  பிரகலாதனின் மகனாக விரோசனனை குறிப்பிடுகிறது. சாந்தோக்கிய உபநிடதத்தின் படி (VIII.7.2-8.5), அசுரர் தலைவன் விரோசனனும், தேவர்களின் தலைவன் இந்திரனும் ஆத்ம தத்துவத்தை அறிய பிரம்மனிடம் 32 ஆண்டுகள் சீடர்களாக குருகுலக் கல்வியைப் பயின்றனர். குருகுலக் கல்வி முடிவில், விரோசனன், தன் உடலே இறைவன் என்று தவறாக உணர்ந்து பூஜித்தான். விரோசனனின் மகன் மகாபலி சக்கரவர்த்தி ஆவார்.

## மகாபாரதக் குறிப்புகள்
மகாபாரதத்தின், உத்தியோகப் பருவத்தில், 
*கேசினி*   என்ற அசுர குலப் பெண்ணை விரும்பிய, விரோசனனுக்கும், சூதன்வான் என்பவனுக்கு நடந்த போட்டியில், பிரகலாதன் நடுவராக இருந்து, சூதன்வானே வெற்றி பெற்றவர் என தீர்ப்பு வழங்கினார்.   

## மேற்கோள்கள்

பகுப்பு:அசுரர்
1968 கோடைக்கால ஒலிம்பிக் விளையாட்டுப் போட்டிகள்

**1968 கோடைக்கால ஒலிம்பிக் விளையாட்டுப் போட்டிகள்** (*1968 Summer Olympics*), அலுவல்முறையாக **XIX ஒலிம்பியாடின் விளையாட்டுக்கள்**, அக்டோபர் 1968இல் மெக்சிக்கோவின் தலைநகரம் மெக்சிக்கோ நகரத்தில் நடைபெற்ற பன்னாட்டு பல்துறை விளையாட்டுப் போட்டிகள் ஆகும். 18 அக்டோபர் 1963 அன்று, மேற்கு ஜெர்மனியின் பேடன்-பேடனில் நடந்த 60வது பன்னாட்டு இலிம்பிக் கூட்டமைப்பின் அமர்வின்போது நடைபெற்ற ஏலத்தில் டெட்ராய்ட், பியூனஸ் அயர்ஸ் மற்றும் லியோன் ஆகிய நகரங்களை பின்னுக்குத் தள்ளி மெக்சிகோ நகரம் போட்டிகளை நடத்துவதற்கு முந்தியது.

இலத்தீன் அமெரிக்காவில் நடத்தப்பட்ட முதல் ஒலிம்பிக் விளையாட்டுக்கள் இதுவாகும்.  எசுப்பானிய மொழி பேசும் நாடொன்றில் நடத்தப்பட முதல் நிகழ்வும் இதுவேயாகும். ஓர் வளர்ந்து வரும் பொருளாதார நாட்டில் நடத்தப்பட்ட முதல் ஒலிம்பிக்கும் இதுவாகும். இந்தப் போட்டிகளில் வழக்கமான சாம்பல் தடகளத்திற்கு மாற்றாக அனைத்து-வானிலை (கெட்டியான) தடகளம் அமைக்கப்பட்டது. அத்துடன் மின்னணு நேரக்கட்டுப்பாடு கருவிகளைப் பயன்படுத்தி நடத்தப்பட்ட ஒலிம்பிக்கின் முதல் எடுத்துக்காட்டாகும்.

இலையுதிர்காலத்தில் நடத்தப்பட்ட மூன்றாம் ஒலிம்பிக் விளையாட்டுக்களாக இது அமைந்தது. 1956 ஆம் ஆண்டு மெல்போர்னில் நடந்த விளையாட்டுப் போட்டிகள் மற்றும் 1964 ஆம் ஆண்டு டோக்கியோவில் நடைபெற்ற விளையாட்டுப் போட்டிகளுக்குப் பிறகு, 1968 ஆம் ஆண்டின் கடைசி காலாண்டில் நடைபெற்ற மூன்றாவது விளையாட்டுப் போட்டிகள் ஆகும். 1968 மெக்சிகன் மாணவர் இயக்கம் சில நாட்களுக்கு முன்பு நசுக்கப்பட்டது, எனவே விளையாட்டுகள் அரசாங்கத்தின் அடக்குமுறையுடன் தொடர்புபடுத்தப்பட்டன.

கடைசியாக 1984 கோடைக்கால ஒலிம்பிக் விளையாட்டுப் போட்டிகள் வரை அமெரிக்கா அதிக தங்கம் மற்றும் ஒட்டுமொத்த பதக்கங்களை வென்றது.

 முன்னதாக 1956 கோடைக்கால ஒலிம்பிக் விளையாட்டுப் போட்டிகளும் 1964 தோக்கியோ ஒலிம்பிக்கும் அந்நாட்டு இலையுதிர்காலங்களில் நடத்தப்பட்டன. இந்த ஒலிம்பிக் நிகழ்வு மெக்சிக்கோ அரசின் அடக்குமுறையுடன் தொடர்புபடுத்தப்பட்டு மெக்சிக்க மாணவர்கள் இயக்கம் போராட்டங்களை நடத்தி வந்தது.

## பதக்கப் பட்டியல்
1968 கோடைக்கால ஒலிம்பிக்கில் மிகுந்தப் பதக்கங்களை வென்ற முதல் பத்து நாடுகள்: ஏற்று நடத்திய மெக்சிக்கோ ஒவ்வொருவகைப் பதக்கத்திலும் மூன்று பதக்கங்களை வென்றது (3 தங்கம், 3 வெள்ளி, 3 வெண்கலம்).

## வெளி இணைப்புகள்

* The Politics of Hypocrisy – Mexico '68 
* Luis Castañeda, "Beyond Tlatelolco: Design, Media and Politics at Mexico ‘68" article in Grey Room 40 (Summer 2010)
* Result of the 1968 Summer Olympics host city candidacies
* An article on the American Sprinters Controversy
* The program of the 1968 Mexico City Olympics 

 
 

பகுப்பு:1968 நிகழ்வுகள்
பகுப்பு:கோடைக்கால ஒலிம்பிக் விளையாட்டுகள்
பகுப்பு:மெக்சிக்கோவில் விளையாட்டு
2016 கோடைக்கால ஒலிம்பிக் துவக்க விழா

2016 கோடை ஒலிம்பிக் விளையாட்டுக்களின் துவக்க விழா கொண்டாட்டங்கள் இரியோ டி செனீரோவின் மரக்கானா விளையாட்டரங்கத்தில் ஆகத்து 5, 2016 அன்று வெள்ளிக்கிழமை இரவு 20:00க்கு பி.நே.வ (23:00 ஒருங்கிணைந்த அனைத்துலக நேரம்) துவங்கின. ஒலிம்பிக் பட்டயத்தில் வரையறுத்துள்ளபடி இப்பன்னாட்டு விளையாட்டுப் போட்டிகளின் முறைசார்ந்த துவக்கவிழா நிகழ்வுகளில் வரவேற்புரைகள், கொடியேற்றங்கள், பன்னாட்டு விளையாட்டு வீரர்களின் அணிவகுப்பு, ஒலிம்பிக் சுடர் ஏற்றுதல், விளையாட்டாளர், நடுவர், அலுவலர் உறுதிமொழிகள் ஆகியன இடம்பெற்றன. இவற்றுடன் போட்டி நடத்தும் நாட்டின் பண்பாட்டிற்கேற்ப கலைநிகழ்ச்சிகளும் இடம் பெற்றன.

## மேற்சான்றுகள்


பகுப்பு:2016 கோடைக்கால ஒலிம்பிக் விளையாட்டுகள்
அரசாங்க மாலை

**அரசாங்க மாலை** (ராசாங்க மாலை) என்பது சிற்றிலக்கிய வகைகளில் சேர்த்துப் பாகுபடுத்திக் காட்டப்பட்டுள்ள நூல் வகை. 

அரசனுக்கு உண்டான விருதுகளை அடுக்கி வெண்கலிப் பாடலால் விளக்குவது அரசாங்க மாலை என்னும் இலக்கிய வகை. இதனை மெய்க்கீர்த்திகளோடு ஒப்பிடலாம். மெய்க்கீர்த்தி உரைநடையில் இருக்கும். அரசாங்க மாலை பாடல் வடிவில் இருக்கும். மூவருலா நூலில் பாடப்பட்டுள்ள அரச பரம்பரைப் பகுதி போன்ற செய்திகளைக் கொண்டதாக, தனி நூலாக இது அமைந்திருக்கும்.   


வெண்கலியாலே விருது உண்டான எல்லாமே உரைத்தல்
மன்னுலகில் ராசாங்க மாலையாம்  


## மேற்கோள்

பகுப்பு:சிற்றிலக்கிய வகைகள்
பண்ணை விசித்திரம்

**பண்ணை விசித்திரம்** என்பது சிற்றிலக்கிய வகைகளில் சேர்த்துப் பாகுபடுத்திக் காட்டப்பட்டுள்ள நூல் வகை. 

மாதர் இருவர் நூலின் தலைமகள்களாக அமைய, இறைவனை வழிபடுதல், தம் நாட்டைப் பற்றிக் கூறல், நாட்டு நிலத்தில் அமையும் திணைமயக்கம், பாயும் ஆறு, மேகம் மழை பொழிதல், இறைவன் அருளால் நெல், மாடு, நெல் சேமிக்கும் கோட்டை ஆகியவற்றின் வளம் பெருகுதல், நாற்று நடுதல், ஒருவரை ஒருவர் ஏசிக்கொள்ளுதல் முதலான பல செய்திகள் வரும்படி பாடப்படும் நூல் பண்ணை விசித்திரம் என்று கூறப்படும் இலக்கியம் ஆகும். முக்கூடல் பள்ளு என்னும் நூலை இதன் இலக்கியமாகக் கொள்ளலாம். 

மாதர் இருவர் இறைவன் நாடு மீறு திணை
ஓதும் நதி மேகம் மழை ஒள் இறைவன் – நீதியால்
நெல் மாடு கோட்டை நாறு இட்டல் நின்று ஏசல்
அன்ன சிந்து பண்ணை விசித்திரம்.  

## மேற்கோள்

பகுப்பு:சிற்றிலக்கிய வகைகள்
ஒன்பான்மணிமாலை

**ஒன்பான்மணிமாலை** (ஒன்பான் மணி மாலை) என்பது சிற்றிலக்கிய வகைகளில் சேர்த்துப் பாகுபடுத்திக் காட்டப்பட்டுள்ள நூல் வகை. 

ஒன்பான் மணி என்பது நவரத்தினம். பாடல் தலைவனை ஒவ்வொரு மணியோடும் பொருத்திக் காட்டிச் சிறப்பித்துப் பாடுவது ஒன்பான் மணிமாலை என்னும் இலக்கியம். 


*ஒன்பான் மணிக்கு உயர் திரிபாய்ச் சாற்றலே*
*ஒன்பான் மணிமாலை ஓர்*  


## மேற்கோள்

பகுப்பு:சிற்றிலக்கிய வகைகள்
புறநாட்டுச் செய்கை

**புறநாட்டுச் செய்கை** என்பது சிற்றிலக்கிய வகைகளில் சேர்த்துப் பாகுபடுத்திக் காட்டப்பட்டுள்ள நூல் வகை. 

வேந்தன் அரியணையில் அமர்ந்துகொண்டு ஒற்றர்களைப் புறநாட்டுக்கு அனுப்புவான். ஒற்றன் திரும்பி வந்து, தான் கண்ட புறநாட்டு மன்னனின் செயல்பாடுகளைச் சொல்வான். புறநாட்டான் பொன்னைத் திறையாகக் கொண்டுவந்து வேந்தனுக்குத் தருவான்.  – இது போன்ற செய்திகளைப் பாடலால் கூறும் நூல் புறநாட்டுச் செய்கை என்னும் இலக்கியம். 


*வேந்தன் அத்தாணி மிசை உற்று ஒற்றர்ப் போக்கித்*
*தாம் திரும்பி வேந்தர் இயல் சாற்றுவது – வாய்ந்த*
*புறநாட்டுச் செய்கை புறநாட்டார் பொன்னைத்*
*திறைக் குவித்தல் அப் பெயர்ப்பாம் செப்பு.*  


## மேற்கோள்

பகுப்பு:சிற்றிலக்கிய வகைகள்
கவசாகி நோய்

**கவசாகி நோய்** என்பது குருதிக் குழாய்களில் அழற்சியை ஏற்படுத்தும் சிறார்களில்ஒ ஏற்படும் ஒரு தன்னுடல் தாக்குநோய் ஆகும். இது பொதுவாக நடுத்தர அளவுடைய குருதிக் குழாய்களில், பிரத்தியேகமாக முடியுரு தமனிக் குழாய்களில் ஏற்படுகிறது. ஐந்து வயதுக்குட்பட்ட சிறார்களில் பெரும்பாலும் தோன்றுகின்றது. இது குருதிக் குழாய்கள் மட்டுமன்றி தோல், சீதமென்சவ்வு, நிணநீர்க்கணுக்கள் ஆகியவற்றிலும் ஏற்படலாம்.   
பெரும்பாலும் உயர் மற்றும் தொடர்ந்த காய்ச்சலை ஆரம்பத்தில்  கொண்ட கவசாகி நோய்  பாரசிடமால் (அசிடமினோஃபென்) அல்லது இப்யூபுரூஃபன் கொண்டு அளிக்கப்படும் சாதாரண சிகிச்சைக்கு மிகவும் பலனளிப்பது இல்லை. 

இந்நோய் ஐக்கிய அமெரிக்காவிலும் யப்பானிலும் இதய நோயை உருவாக்கும் முன்னணிக் காரணியாக விளங்குகின்றது.

## நோய் அறிகுறிகள்
 காய்ச்சல், நோயின் கடிய அவத்தையின் ஒரு பண்பு அறிகுறியாகும். அது, பொதுவாக 39-40 ° செல்சியசுக்கு மேல் தோன்றியிருக்கும். இதன் பிற்பாடு கடுமையான எரிச்சல் தன்மையும் காணப்படும். காய்ச்சலுக்கு அடுத்ததாக பொதுவான அறிகுறியாகத் திகழ்வது இருபுற விழி வெண்படல அழற்சியாகும்.  

கவசாகி நோயில் வாய்ப்பகுதியில் பாதிப்புகள் ஏற்படலாம். இவற்றில் முக்கிய அறிகுறிகள் வீங்கிய மற்றும் உலர்ந்து பிளவுபட்ட உதடு, செம்புற்றுப் பழத்தின் நிறத்தைக் கொண்ட நாக்கு ஆகியனவாகும். தோல் அரிப்பு, கழுத்து நிணநீர்க்கணு வீக்கம் என்பன ஏனைய பொதுவான அறிகுறிகளாகும். இவற்றை விட, நுண்ணுயிரித் தொற்று அற்ற மூளை மென்சவ்வழற்சி, வயிற்றோட்டம், கல்லீரல் அழற்சி, நடுக்காது அழற்சி, மூட்டழற்சி என்பன இந்நோயில் தோன்றலாம்.

இதய சம்பந்தமான அறிகுறிகளாக இதயத் தசை அழற்சி, இதய வெளியுறை அழற்சி, முடியுருத் தமனி விரிவடைதல் திகழ்கின்றது.

## உசாத்துணைகள்

பகுப்பு:தன்னெதிர்ப்பு நோய்கள்
பகுப்பு:அழற்சி
3-மெத்தில்-2-பென்டனால்

**3-மெத்தில்-2-பென்டனால்** *(3-Methyl-2-pentanol)* என்பது C5H12O வேதி வாய்ப்பாடு கொண்ட ஒரு கரிம வேதியியல் சேர்மமாகும். ஓப்சு எனப்படும் முசுக்கட்டை மலர்களின் பகுதிப் பொருளாக 3-மெத்தில்-2-பென்டனால் காணப்படுவதாக அடையாளம் காணப்பட்டுள்ளது. சிறுநீரில் இச்சேர்மத்தின் இருப்பு காணப்படுவதைக் கொண்டு 3-மெத்தில்பென்டேன் வெளிப்படுதலை கண்டறியும் சோதனையாகப் பயன்படுத்த முடியும்.  

## மேற்கோள்கள்

பகுப்பு:ஆல்ககால் கரைப்பான்கள்
பகுப்பு:ஆல்ககால்கள்
பகுப்பு:எக்சனால்கள்
கனசதுர அணு

**கனசதுர அணு** *(cubical atom)* என்பது ஒரு மிகப்பழைய அணு மாதிரியாகும். இம்மாதிரியில் மின்முனைவற்ற அணு அல்லது மூலக்கூறின் எலக்ட்ரான்கள் கனசதுரத்தின் எட்டு மூலைகளிலும் நிலைபெறுகின்றன. கில்பெர்ட்டு நியூட்டன் இலூயிசு 1902 ஆம் ஆண்டு இக்கருதுகோளை முன்மொழிந்து 1916 ஆம் ஆண்டு அணு மற்றும் மூலக்கூறு என்ற தன்னுடைய கட்டுரையில் வெளியிட்டார். இணைதிறன் என்ற நிகழ்வை விவரிப்பதற்காக இதை அவர் பயன்படுத்தினார். இலூயிசு கோட்பாடு, அபெக்கு விதியை அடிப்படையாகக் கொண்டது ஆகும். இர்விங் லேங்மியூர் 1919 ஆம் ஆண்டு இவ்விதியை கனசதுர எண்ம அணு என்று மேலும் விரிவாக்கினார். 
கீழ்கண்ட படம் தனிமவரிசை அட்டவனையின் இரண்டாவது வரிசைத் தனிமங்களின் கட்டமைப்பு உருவ அமைப்பை அளிக்கிறது. 

என்றாலும் கனசதுர அணு மாதிரி கோட்பாடானது,  சுரோடிங்கர் சமன்பாடு அடிப்படையில் உருவான குவாண்டம் இயங்கியல் கோட்பாடு மாதிரிக்கு  ஆதரவாக விரைவில் கைவிடப்பட்டது. வேதிப் பிணைப்புகள் தொடர்பான செய்திகளைச் சரியாகப் புரிந்துகொள்வதற்கான முக்கியமான படிநிலையாகவும், கொள்கை ரீதியாகவும் இது வரலாற்று முக்கியத்துவம் பெறுகிறது. 1916 ஆம் ஆண்டு வெளியிடப்பட்ட கட்டுரையிலும் இலூயிசு சகப் பிணைப்பிலுள்ள எலக்ட்ரான் இணைகளை, தற்போது இலூயிசு கட்டமைப்பு எனப்படும் எண்ம விதியை,அறிமுகப்படுத்தியுள்ளார். 
 
## கனசதுர அணு மாதிரியும் பிணைப்பும்

படம் சி யில் உள்ளது போல இரண்டு அணுக்கள் ஒரு விளிம்பைப் பகிர்ந்துக் கொண்டு ஒற்றைச் சகபிணைப்பு உருவாகிறது. இதன் விளைவாக இரண்டு எலக்ட்ரான்கள் பகிர்ந்து கொள்ளப்படுகின்றன. ஒரு கனசதுரத்திலிருந்து மற்றொரு கனசதுரத்திற்கு எலக்ட்ரான்களை மாற்றுவதால் அயனிப்பிணைப்பு உருவாகிறது. விளிம்பு பகிரப்படாமல் படம் ஏ வில் உள்ளது போல பிணைப்பு உருவாகிறது. இவ்விரு நிலையும் இல்லாமல் படம் பி யில் உள்ளது போல ஒரு இடைநிலைக் கட்டமைப்பு, அதாவது ஒரேயொரு மூலை மட்டும் பகிர்ந்து கொள்ளப்பட்டு பிணைப்பு உருவாகிறது என்பதையும் இலூயிசே முன்மொழிந்தார்.

கனசதுரத்தின் ஒரு முகம் பகிர்ந்து கொள்ளப்படுவதால் இரட்டைப் பிணைப்புகள் உருவாகின்றன. இங்கு நான்கு எலக்ட்ரான்கள் பகிர்ந்து கொள்ளப்படுகின்றன.

முப்பிணைப்புகளைக் இரண்டு கனசதுரங்கள், மூன்று இணை விளிம்புகளை பகிர்ந்து கொள்வதற்கு வழி இல்லை என்பதால் கனசதுர அணு அமைப்பில் முப்பிணைப்பு உருவாதலுக்கான வாய்ப்பு இல்லை. 
அணு பிணைப்புகளில் உள்ள எலக்ட்ரான் இணைகள் ஒரு வகையான சிறப்பு ஈர்ப்பைக் கொண்டுள்ளன என்று இலூயிசு கருத்துரைக்கிறார். எனவே,கீழே படத்தில் உள்ளவாறு ஒரு நான்முக அமைப்பிலான வடிவமைப்பு ஏற்படுகிறது என்று கூறுகிறார். (எலக்ட்ரான்களுக்கான புதிய இடம், கனமான விளிம்புகளின் மையத்தில் புள்ளியிட்ட வட்டங்களாக காட்டப்பட்டுள்ளது.) மூலைகள் பகிர்ந்து ஒற்றைப் பிணைப்பு உருவாதலையும், விளிம்புகள் பகிர்ந்து இரட்டைப் பிணைப்புகள் உருவாதலையும் மற்றும் முகம் பகிர்ந்து முப்பிணைப்பு உருவாதலையும் இது அனுமதிக்கிறது. மேலும், ஒற்றைப் பிணைப்பைச் சுற்றி சுதந்திரமாக சுழல்வதையும் மீத்தேனில் நான்முக வடிவமைப்பையும் இது அனுமதிக்கிறது.

## மேற்கோள்கள்

பகுப்பு:அணுக்கள்
பகுப்பு:வேதிப் பிணைப்பு
3-மெத்தில்-3-ஆக்டனால்

**3-மெத்தில்-3-ஆக்டனால்** *(3-Methyl-3-octanol)* C9H20O என்ற மூலக்கூற்று வாய்ப்பாடும் CH3(CH2)4C(CH3)(CH2CH3)OH என்ற அமைப்பு வாய்ப்பாடும் கொண்ட ஒரு கரிம வேதியியல் சேர்மமாகும். ஐயுபிஏசி பெயரிடும் முறையில் இச்சேர்மம் 3-மெத்திலோக்டேன்-3-ஆல் என்ற பெயரால் அழைக்கப்படுகிறது. எளிய மூன்றாம் நிலை ஆல்ககாலான இச்சேர்மம் திட்ட வெப்ப அழுத்தத்தில் நிறமற்ற நீர்மமாகவும் சுவையற்றும் காணப்படுகிறது. 
வறுத்த மாட்டிறைச்சியின் மணத்தை 3-மெத்தில்-3-ஆக்டனால் தருவதால் உணவுத் துறையில்  மணம் மற்றும் சுவையூட்டும் முகவராக பயன்படுத்தப்படுகிறது. ஆண்ட்ரோடியா காம்பரேடா வகை பூஞ்சை உயிர்வேதியியல் முறையில் 3-மெத்தில்-3-ஆக்டனால் சேர்மத்தை உற்பத்தி செய்கின்றது என அறியப்பட்டுள்ளது. மேலும் இச்சேர்மம் ஒரு நாற்தொகுதி மையமாகும். இதன் ஒவ்வொரு மாற்றியனும் வெவ்வேறு வகை மணத்தை அளிக்கின்றன. 

## மேற்கோள்கள்

பகுப்பு:ஆல்ககால்கள்
பகுப்பு:ஆல்கனால்கள்
3-மீத்தைல்-3-பென்டனால்

**3-மெத்தில்-3-பென்டனால்** *(3-Methyl-3-pentanol)* C6H14O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூன்றாம் நிலை எக்சனால் என்று இச்சேர்மம் வகைப்படுத்தப்படுகிறது. எமில்காமேட்டு என்ற அமைதிதரும் மருந்தை தொகுப்பு முறையில் தயாரிக்க 3-மெத்தில்-3-பென்டனால் பயன்படுகிறது
## தயாரிப்பு

எத்தில்மக்னீசியம் புரோமைடுடன் எத்தில் அசிட்டேட்டு சேர்த்து டை எத்தில் ஈதர் அல்லது டெட்ராவைதரோபியூரான் முன்னிலையில் கிரின்யார்டு வினைக்கு உட்படுத்தினால் 3-மெத்தில்-3-பென்டனால் சேர்மத்தைத் தயாரிக்க முடியும். 

எத்தில்மக்னீசியம்புரோமைடுடன் பியூட்டனோன் சேர்த்து மேற்கண்ட அதே நிபந்தனைகளுடன் கிரின்யார்டு வினைக்கு உட்படுத்தினாலும் 3-மெத்தில்-3-பென்டனால் சேர்மத்தைத் தயாரிக்க முடியும்.

## மேற்கோள்கள்

பகுப்பு:ஆல்ககால்கள்
பகுப்பு:எக்சனால்கள்
4-மெத்தில்-2-பென்டனால்

**4-மெத்தில்-2-பென்டனால்** *(4-Methyl-2-pentanol)* என்பது C6H14O வேதி வாய்ப்பாடு கொண்ட ஒரு கரிம வேதியியல் சேர்மமாகும். மெத்தில் ஐசோபியூட்டைல் கார்பினால் என்ற பெயரினாலும் அழைக்கப்படும் இச்சேர்மம் நுரைமிதப்பு முறையில் கனிமங்களைப் பிரித்தெடுப்பதில் நுரைப்பியாகப் பயன்படுத்தப்படுகிறது. கரிமத் தொகுப்பு வினைகளில் ஒரு கரைப்பானாகவும், தடைப் பாய்மம் திரவத்தை பெருமளவில் தயாரிப்பதற்கும்,  நெகிழ்வுத்தன்மையை அதிகரிக்கும் சில குழைமமாக்கிகளுக்கு முன்னோடியாகவும் 4-மெத்தில்-2-பெண்டனால் பயன்படுகிறது.  

## மேற்கோள்கள்

பகுப்பு:ஆல்ககால்கள்
பகுப்பு:எக்சனால்கள்
அகோட்டியமைடு

**அகோட்டியமைடு** *(Acotiamide)* என்பது C21H30N4O5S என்ற வேதி வாய்ப்பாடு கொண்ட ஒரு கரிம வேதியியல் சேர்மமாகும். அதிக உணவுக்குப் பின், வயிற்று வீக்கம், செரியாமை   காரணமாகத் தோன்றும் பசி போன்ற நோய்களுக்கு மருந்தாக அகோட்டியமைடை சப்பான் அங்கீகரித்துள்ளது. அசிட்டைல்கோலினெசுடெரேசு நொதி அசிட்டைல்கோலினாக சிதைவதை அகோட்டியமைடு தடுக்கிறது. ஒய் எம்-443, இசட்-338 என்ற அடையாளக் குறியீடுகள் அகோட்டியமைடு மருந்தைக் குறிக்கின்றன. 
## மேற்கோள்கள்

பகுப்பு:அமீன்கள்
பகுப்பு:பீனால் ஈதர்கள்
2016 கோடைக்கால ஒலிம்பிக் நிறைவு விழா

2016 கோடைக்கால ஒலிம்பிக் விளையாட்டுக்களின் நிறைவு விழா இரியோ டி செனீரோவின் மரக்கானா விளையாட்டரங்கத்தில் ஆகத்து 21, 2016, ஞாயிறன்று இரவு 20:00க்கு பி.நே.வ (ஒ.ச.நே - 03:00) துவங்கும். 78,000-இருக்கை கொண்ட விளையாட்டரங்கம் முழுமையும் நிரம்பி இருக்கும் என எதிர்பார்க்கப்படுகின்றது. ஒலிம்பிக் பட்டயத்தில் வரையறுத்துள்ளபடி நிறைவுப் பேச்சுக்கள், கொடியேற்றங்கள், நாடுகளின் அணிவகுப்பு, ஒலிம்பிக் தீச்சுடரை அணைத்தல் போன்ற முறைசார் சடங்குகளுடன்  கலைநிகழ்ச்சிகளையும் ஒருங்கிணைக்கும்.

நிறைவு விழாவில் ஒலிம்பிக்கின் தாயகமான கிரேக்கம், 2016 நடத்திய பிரேசில் மற்றும் 2020 ஒலிம்பிக்கை நடத்தப் போகும் ஜப்பான் ஆகிய நாடுகளின் நாட்டுப் பண் இசைக்கப்படும்.

இந்த நிறைவு விழாவிற்கான புத்தாக்க இயக்குநராக ரோசா மாகலேசு உள்ளார். இந்த விழா இரியோவின் சாலை கார்னிவாலை குவியப்படுத்தி இருக்கும். இதில் நோர்வேயின் மின்பருவ  இசை அமைப்பாளர் கைஃகோ நிகழ்ச்சியும் இடம் பெறும். இது புதியதாகத் தொடங்கவிருக்கும் ஒலிம்பிக் தொலைக்காட்சி அலைவரிசையின் துவக்க விழாவாக அமையும். பிரேசிலின் காற்பந்தாட்டக்காரர்  பெலே துவக்கவிழாவிற்கு வரவியலாது போனதால் நிறைவு விழாவில் பங்கேற்கப் போவதாக தனது டுவிட்டர் பதிவில் கூறியுள்ளார்.

2020 கோடைக்கால ஒலிம்பிக் விளையாட்டுப் போட்டிகளுக்கான முன்வைப்பு காட்சியளிப்பை ரிங்கோ ஷீனா வடிவமைக்கவிருக்கிறார். 

## மேற்சான்றுகள்


பகுப்பு:2016 கோடைக்கால ஒலிம்பிக் விளையாட்டுகள்